paragraph_text: Peter Carington, poznati i kao Lord Carrington (London, 6. lipnja 1919. – London, 9. srpnja 2018.) bio je britanski barun i konzervativni političar. Služio je kao Ministar obrane od 1970. do 1974. godine, ministar vanjskih poslova od 1979. do 1982. godine, predsjednik General Electric Company od 1983. do 1984., te glavni tajnik NATO-a od 1984. do 1988. godine. U prvoj vladi Margaret Thatcher odigrao je važnu ulogu u pregovorima u Lancaster Houseu koji je okončao rasni sukob u Rodeziji i omogućio stvaranje Zimbabvea. U Hrvatskoj javnosti je poznat po svojoj ulozi u vrijeme raspada SFRJ.